নারী গণতান্ত্রিক আন্দোলন

দ্য ডেমোক্রেটিক মুভমেন্ট অফ উইমেন (নারী গণতান্ত্রিক আন্দোলন - এমডিএম) হল একটি পর্তুগিজ বেসরকারী মহিলা সমিতি। এটি ১৯৬৮ সালে এস্তাদো নভো শাসনের বিরোধিতাকারী গোষ্ঠী দ্বারা তৈরি করা হয়েছিল ও ১৯৭৪ সালে শাসনের উৎখাতের পরও এটি অব্যাহত ছিল।

 উৎপত্তি 
নারী গণতান্ত্রিক আন্দোলন (এমডিএম) এর শিকড় ছিল পর্তুগালের পূর্ববর্তী নারী আন্দোলনে, যেমন লিগা দাস মুলহেরেস রিপাবলিকানস (লিগ অফ রিপাবলিকান উইমেন) যা ১৯০৯ থেকে ১৯১৯ সাল পর্যন্ত পরিচালিত হয়েছিল, কনসেলহো ন্যাসিওনাল দাস মুলহেরেস পর্তুগেসাস (ন্যাশনাল কাউন্সিল অফ পর্তুগাল উইমেন - সিএনএমপি), যা ১৯১৪ থেকে ১৯৪৭ সালে এস্তাদো নভো দ্বারা বন্ধ হওয়া পর্যন্ত কাজ করেছিল এবং অ্যাসোসিয়াও ফেমিনিনা পর্তুগেসা প্যারা এ পাজ (পর্তুগিজ উইমেনস অ্যাসোসিয়েশন ফর পিস - এএফপিপি), যা ১৯৫২ সালে সরকার দ্বারা ভেঙে দেওয়া হয়েছিল।
 প্রতিষ্ঠা 
মার্কিন যুক্তরাষ্ট্রে ভিয়েতনাম যুদ্ধের বিরোধিতা ও প্যারিসে ৬৮ মে এর সরকার বিরোধী বিক্ষোভ সহ বিশ্বব্যাপী মৌলবাদী আন্দোলনের বিকাশের সময়ে এমডিএম তৈরি করা হয়েছিল। এটি প্রাথমিকভাবে মহিলা নির্বাচনী কমিটি হিসাবে শুরু হয়েছিল, যা ১৯৬৯ সালের পর্তুগিজ আইনসভা নির্বাচনে প্রচারের জন্য প্রতিষ্ঠিত হয়েছিল। এস্তাদো নোভোর অধীনে সমস্ত নির্বাচনের মতো এটিও জালিয়াতি ছিল এবং সরকার জাতীয় পরিষদের সমস্ত আসন জিতেছিল। নির্বাচনের পরে, সরকার বিরোধী আন্দোলনের সাথে জড়িতরা "উন্নত মজুরি, উন্নত জীবনযাত্রার পরিবেশ ও সমান অধিকারের" পাশাপাশি পর্তুগিজ ঔপনিবেশিক যুদ্ধ, সরকারি বিবাচন এবং  রাজনৈতিক পুলিশ কর্তৃক নির্বিচারে গ্রেপ্তারের বিরোধিতা করার জন্য একসাথে কাজ চালিয়ে যেতে সম্মত হয়েছিল। জড়িতদের মধ্যে কয়েকজন হলেন মারিয়া লামাস, ফ্রান্সিন বেনোইট, মারিয়া ইসাবেল অ্যাবোইম ইঙ্গলেজ, ম্যানুয়েলা পোর্তো ও মারিয়া আলদা নোগুইরা।

তথ্যসূত্র 

বিষয়শ্রেণী:১৯৬৮-এ পর্তুগালে প্রতিষ্ঠিত
বিষয়শ্রেণী:পর্তুগালের নারীবাদী সংগঠন
বিষয়শ্রেণী:পর্তুগাল ভিত্তিক রাজনৈতিক সংগঠন
বিষয়শ্রেণী:১৯৬৮-এ প্রতিষ্ঠিত সংগঠন